Väestönsuojien teknisistä vaatimuksista ja laitteiden kunnossapidosta annettavan sisäasiainministeriön asetuksen valmistelu

Asettaminen	
	Sisäasiainministeriön pelastusosasto on asettanut tänään hankkeen asetuksen valmistelemiseksi väestönsuojien teknisistä vaatimuksista ja laitteiden kunnossapidosta.	

Toimikausi	
	20.9.2010–31.12.2010  	

Tausta	
	Voimassa oleva sääntely:

1) Pelastuslaki (468/2003) 65 §;
2) valtioneuvoston asetus pelastustoimesta (787/2003) 17 §;
3) sisäasiainministeriön asetus S1-, S3- ja S6-luokan kalliosuojista sekä S3-luokan teräsbetonisesta väestönsuojasta (1384/2006) ja 
4) sisäasiainministeriön asetus S1- ja K-luokan teräsbetonisista väestönsuojista (1385/2006). 
	
Tavoitteet	
	Väestönsuojien rakenteellisten määräysten ajankohtaistaminen ja tarvittaessa yksinkertaistaminen ja muutoksista johtuvat rakentamisen kustannussäästöt (n. 10–15 %).	

Tehtävä	
	Aikaisempien asiaa koskevien asetusten sisällön uudistaminen ja uuden asetuksen valmistelu.

Laadittavalla uudella asetuksella sisäasiainministeriön asetusten (1384 ja 1385/2006) sisältö päivitetään vastaamaan 1.1.2011 voimaan tulevaksi tarkoitetun uuden pelastuslain ja vastaavan valtioneuvoston asetuksen vaatimuksia. 

Asetuksessa säädetään yksityiskohtaisesti väestönsuojan teknisistä edellytyksistä sekä laitteiden kunnossapidosta. 	

Organisointi	
	Asetus valmistellaan pelastusosastolla virkatyönä.

Asetuksen vastuuvalmistelija on toimistoinsinööri Pekka Rajajärvi.
Valmisteluun osallistuvat lisäksi pelastusylitarkastaja Veli-Pekka Hautamäki. 

Hankeavustajana toimii säädösvalmisteluavustaja Merja Hyytiäinen

Kustannukset ja rahoitus	
	Hankkeesta aiheutuvat sisäasiainministeriön menot maksetaan momentilta 26.80.21.4 (Pelastushallinnon toimintamenot, pelastusosaston säädösvalmistelu ja muu kehittäminen)	

	Pelastusylijohtaja	Pentti Partanen	

	
	Ylitarkastaja	Reijo Jormanainen	

JAKELU	
Toimistoinsinööri Pekka Rajajärvi
Pelastusylitarkastaja Veli-Pekka Hautamäki

TIEDOKSI
Sisäasiainministeriö, pelastusosasto